越调・凭阑人题情
作者：贯云石
朝代：元

paragraphs: 花债萦牵酒病魔，谁唱相思肠断歌？旧愁没奈何，更添新恨多。
昨日欢娱今日别，满腹离愁何处说？一声长叹嗟，凭阑人去也。
冷落桃花扇影歌，羞对青铜扫翠蛾。
风流情减多，未知是若何？情泪新痕压旧痕，心事相关谁共论？黄昏深闭门，被儿独自温。
懒对菱花不欲拈，愁理晨妆不甚タ。
玉纤春笋尖，倦将脂粉添。
红叶传情着意拈，书遍相思苦未タ。
诉愁斑管尖，旋将心事添。
梦里相逢情倍加，梦断香闺愁恨多。
梦他憔悴他，争如休梦他。